Diari Oficial de la Generalitat Valenciana


Sumari del DOGV 6609, del 15-09-2011 (2011/9429)

RESOLUCIÓ de 5 de setembre de 2011, de la Direcció General d'Educació i Qualitat Educativa, per la qual es convoca la fase de centre docent i la fase autonòmica de la Comunitat Valenciana del XII Concurs Hispanoamericà d'Ortografia de l'any 2011.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6609

Data del DOGV
:   15-09-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/9429


Data del document
:   05-09-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * distinció honorífica

RESOLUCIÓ de 5 de setembre de 2011, de la Direcció General d'Educació i Qualitat Educativa, per la qual es convoca la fase de centre docent i la fase autonòmica de la Comunitat Valenciana del XII Concurs Hispanoamericà d'Ortografia de l'any 2011. [2011/9429]
El Ministeri d'Educació, dins del conjunt d'actuacions que du a terme per a millorar la qualitat de l'ensenyança, conscient de la rellevància i importància del vessant escrit de la llengua i l'ortografia, base d'una correcta escriptura, considera necessari potenciar el seu estudi i coneixement, promovent esta iniciativa en col·laboració amb les comunitats autònomes i els centres docents.
Per això per mitjà de la Resolució de 25 de maig de 2011 (BOE núm. 136 / 08.06.2011) de la Secretaria d'Estat d'Educació i Formació Professional, ha convocat la fase nacional del XII Concurs Hispanoamericà d'Ortografia en castellà de l'any 2011, destinat a l'alumnat que cursa estudis de Batxillerat.
La Conselleria d'Educació, Formació i Ocupació, en la seua vocació de millora de la qualitat de l'ensenyança i en el seu objectiu de la consecució de l'èxit escolar per a tot l'alumnat, compartix este interés per la necessitat del correcte ús de les llengües, considerant este concurs com una iniciativa interessant per a despertar l'interés de l'alumnat per l'ortografia.
El concurs comprén dos fases prèvies a la fase nacional que es desenrotllen de forma successiva: una primera fase en el centre docent i una segona fase d'àmbit autonòmic.
Per tot açò, esta direcció general resol:
Primer
1. Es convoca la fase de centre docent de la Comunitat Valenciana, del XII Concurs Hispanoamericà d'Ortografia en castellà de l'any 2011.
2. En esta fase podrà participar l'alumnat dels centres de la Comunitat Valenciana que prèviament s'haja inscrit en el concurs, matriculat en els mateixos durant el curs acadèmic 2011-2012 en segon curs de Batxillerat.
3. Els centres docents de la Comunitat Valenciana que desitgen participar en esta fase, dirigiran la corresponent sol·licitud al Servici de Programes i Estudis, de la Direcció General d'Educació i Qualitat Educativa (av. Campanar, 32; 46166 - València). Per a això s'utilitzarà el model que figura en l'annex I d'esta resolució. El termini de presentació de les sol·licituds finalitzarà el dia 23 de setembre de 2011.
4. En esta fase, els centres prèviament inscrits, actuaran amb autonomia per a realitzar les proves que, a juí del jurat constituït en el centre, es consideren més convenients per a triar l'alumne o alumna que demostre major i millor coneixement de l'ortografia en castellà.
5. El jurat de cada centre docent haurà d'estar format per almenys dos professors o professores de Llengua i Literatura Castellana, o si no n'hi ha, per un de Llengua i Literatura Castellana i un altre o una altra de Llatí o Grec, que hagen impartit classes en segon de Batxillerat.
6. Acabada esta fase del concurs, el centre docent dirigirà un certificat amb les dades de l'alumne seleccionat al Servici de Prgrames i Estudis, de la Direcció General d'Educació i Qualitat Educativa (av. Campanar, 32; 46995 - València). Per a això s'utilitzarà el model de certificat que figura en l'annex II d'esta resolució. El termini de presentació dels certificats finalitzarà el dia 30 de setembre de 2011.
Segon
1. Es convoca la fase autonòmica en la Comunitat Valenciana del XII Concurs Hispanoamericà d'Ortografia en castellà de l'any 2011.
2. En esta fase autonòmica, podrà participar l'alumnat que hi haja resultat seleccionat en els seus respectius centres i que prèviament s'haja inscrit, matriculat durant el curs 2011-2012 en segon curs de Batxillerat.
3. Es concedirà un primer i un segon premi als dos primers classificats i gaudiran dels beneficis específics que s'establisquen.
4. L'alumne o l'alumna que obtinga el primer premi en esta fase autonòmica, representarà a la Comunitat Valenciana en la tercera fase: fase Nacional del XII Concurs Hispanoamericà d'Ortografia en castellà de l'any 2011. Si no n'hi ha, representarà a la Comunitat Valenciana l'alumne o l'alumna que obtinga el segon premi.
5. En esta fase autonòmica desenrotllada en la Comunitat Valenciana, la Direcció General d'Educació i Qualitat Educativa de la Conselleria d'Educació, Formació i Ocupació, constituirà un jurat que s'ajustarà al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú i respectarà la composició paritària d'acord amb el que establix l'orde PRE/525/2005, de 7 de març (BOE núm. 57 / 08.03.2005), per la que es dóna publicitat a l'Acord de Consell de ministres pel qual s'adopten mesures per a afavorir la igualtat entre dones i hòmens i estarà integrat per cinc membres:
- President/a: un inspector o una inspectora d'Educació.
- Quatre vocals: pertanyents al cos de catedràtics o catedràtiques o de professors o professores d'Ensenyança Secundària de Llengua i Literatura Castellana, que hagen impartit classes en segon curs de Batxillerat.
El secretari o secretària del Jurat serà el membre més jove dels quatre vocals.
El Jurat tindrà la seua seu en la Direcció General d'Educació i Qualitat Educativa de la Conselleria d'Educació, Formació i Ocupació (av. Campanar, 32; 46968 - València).
6. El concurs en esta fase autonòmica en la Comunitat Valenciana consistirà en la proposició per part del Jurat als candidats d'una sèrie de dictats o redaccions de paraules i/o frases, amb un nivell progressiu de dificultat ortogràfica.
7. Resultaran guanyadors del primer i segon premi els o les aspirants que a juí del Jurat obtinguen els millors resultats.
El jurat pot declarar deserts els premis si cap aspirant ha obtingut uns resultats acceptables des del punt de vista de la qualitat exigida en un concurs d'estes característiques.
8. El concurs en la fase autonòmica en la Comunitat Valenciana se celebrarà el 17 d'octubre de 2011 en l'Institut d'Educació Secundària que a continuació s'indica:
Institut d'Educació Secundària Lluís Vives
C/ Sant Pau, 4 - València.
D'acord amb el següent horari:
- De 11.30 a 12.30 hores: primera part de l'exercici.
- De a 13.00 a 14.00 hores: segona part de l'exercici.
Els alumnes i les alumnes seran convocats a les 11.00 hores, amb l'objecte d'iniciar el concurs.
Una vegada iniciat el concurs no s'admetrà a cap alumne o alumna.
Els alumnes i les alumnes hauran d'acudir proveïts del Document Nacional d'Identitat i de bolígraf o ploma de tinta blava o negra.
A l'acabar la primera part de l'exercici hi haurà una pausa de 30 minuts. Durant esta pausa, el Jurat de la prova prendrà les mesures oportunes perquè es garantisca la custòdia de les proves i l'anonimat de l'autors/es.
9. El Jurat d'esta fase de la Comunitat Valenciana serà responsable de garantir l'anonimat dels exercicis. Per a això s'utilitzarà el sistema de codi. Este codi, que consistirà en un número que es donarà a cada un o una dels o les participants al començar les proves, serà l'única identificació que portaran els exercicis.
Els folis en què l'alumnat haja realitzat cada dictat o redacció, que seran diferents per a cada un d'ells, no tindran nom i firma. Estos folis es graparan en l'exterior d'un sobre tancat que contindrà una fotocòpia del full d'inscripció de l'alumne o alumna corresponent. Abans de procedir a tancar el sobre, cada alumne o alumna haurà de firmar la fotocòpia del full d'inscripció davant de la presència del president/a o secretari/a del Jurat del concurs, a fi que es puga comprovar la seua identitat. Realitzat este tràmit es tancarà el sobre amb el full d'inscripció de l'alumne o alumna dins i es graparan en el seu exterior els folis dels exercicis.
Els sobres que s'empren en esta operació seran tots del mateix tipus i cap d'ells presentarà en el seu exterior cap signe diferenciador.
Qualsevol signe en els folis en què s'haja realitzat la prova que permeta la identificació de l'autor o de l'autora de l'exercici, suposarà l'exclusió immediata de l'alumne o alumna participant.
Després que s'haja posat el codi al sobre que conté el de l'alumne o l'alumna, se separaran els folis del sobre per a poder procedir a la correcció dels exercicis en el més absolut anonimat.
10. El Jurat elaborarà la proposta d'adjudicació del primer i segon premi als/les participants, una vegada avaluats tots els exercicis.
Una vegada qualificats tots els exercicis, s'obriran els sobres que contenen els noms i cognoms dels alumnes o alumnes per a saber el nom del guanyador/a del primer i segon premi del concurs si és el cas.
El Jurat remetrà la proposta d'adjudicació del primer i segon premi i la llista amb les qualificacions de tots els alumnes o les alumnes presentats/des, a la Direcció General d'Educació i Qualitat Educativa de la Conselleria d'Educació, Formació i Ocupació.
La llista amb les qualificacions de tots els alumnes o les alumnes presentats/des serà exposada en el tauler d'anuncis de l'IES Lluís Vives de València, pel president del Jurat.
11. D'acord amb la proposta formulada pel Jurat, la directora general d'Educació i Qualitat Educativa de la Conselleria d'Educació, Formació i Ocupació, concedirà el primer i segon premi abans del dia 24 d'octubre de 2011, que es notificarà i es publicarà en el Diari Oficial de la Comunitat Valenciana.
12. Esta distinció serà consignada als alumnes o les alumnes guanyadors/es del primer i segon premi en el seu expedient acadèmic pel secretari del centre en què van realitzar la inscripció i gaudiran dels beneficis i reconeixements específics que s'establisquen a este efecte.
13. La Direcció General d'Educació i Qualitat Educativa de la Conselleria d'Educació, Formació i Ocupació es farà càrrec dels gastos de desplaçament de l'alumnat i del professorat acompanyant que participen en la fase de la Comunitat Valenciana del XII Concurs Hispanoamericà d'Ortografia de l'any 2011.
Tercer
L'alumne o l'alumna que obtinga el primer premi en esta fase de la Comunitat Valenciana del XII Concurs Hispanoamericà d'Ortografia en castellà de l'any 2011, serà inscrit en la fase nacional del dit concurs, en els termes en què s'establix en la Resolució de 25 de maig de 2011 (BOE núm. 136 / 08.06.2011) de la Secretaria d'Estat d'Educació i Formació Professional. Si no n'hi ha serà inscrit l'alumne o alumna que obtinga el segon premi.
DISPOSICIONS FINALS
Primera
En tot el no disposat en esta resolució s'aplicaran les normes vigents en matèria de beques i ajudes a l'estudi, considerant-se iniciat el procediment per la present convocatòria.
Segona
La present resolució produirà efecte l'endemà de la seua publicació en el Diari Oficial de la Comunitat Valenciana.
Contra esta resolució, que no esgota la via administrativa, els interessats podran interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà de la seua publicació en el Diari Oficial de la Comunitat Valenciana.
Tot això de conformitat amb el que disposen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
València, 5 de setembre de 2011.- La directora general d'Educació i Qualitat Educativa: Beatriz Gascó Enríquez.